Държавен вестник, бр. 11, 2021 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  11
(2) Служител от игралното казино е длъжен 
към момента на напускане на казиното от 
играча да издаде счетоводен документ, удосто-
веряващ размера на изплатената печалба, ако 
има такава. Вторият екземпляр на документа 
остава за съхранение и контрол в игралното 
казино и се представя на органите на НАП.
Чл. 37. При прекъсване на електрическото 
захранване на игралния автомат по време 
на игра се изплаща сумата на натрупания 
кредит до момента съгласно показанията на 
устройството за текущ контрол (електронни 
и/или електромеханични броячи) след въз-
становяване на електрическото захранване.
Чл. 38. (1) Игралните автомати в казиното 
могат да се свързват помежду си за постигане 
на премия джакпот.
(2) Всяка джакпот система трябва да има 
трайно закрепена табела, съдържаща четлива 
оригинална маркировка за наименование, тип, 
версия, производствен номер и производител. 
В случаите, когато в софтуера на игрален 
автомат е инкорпориран софтуерен модул, 
извършващ отчисления на предвидения про-
цент за премия джакпот, и в удостоверението 
за издаден лиценз на организатора този ав-
томат е вписан като изпълняващ функциите 
на главен сървър за джакпот системата, за 
оригинална маркировка се приема тази на 
автомата – главен сървър.
(3) Джакпот системите могат да се полз-
ват от организатора след вписването им в 
удостоверението за издаден лиценз. Джакпот 
системите се инсталират и експлоатират в 
игралното казино, съответно се деинсталират 
в срока по чл. 4, ал. 1.
(4) Размерът на отчисленията и условия-
та за изплащане на джакпота се посочват в 
правилата, утвърдени по чл. 17, ал. 1, т. 4 от 
ЗХ. Джакпот системи могат да се свързват 
в електронна мрежа между две и повече 
игрални казина, в които хазартните игри се 
организират от един и същ организатор.
Чл. 39. (1) Джакпотът не може да остава 
в полза на организатора освен в случаите 
на прекратяване на лиценза по чл. 35 от ЗХ. 
Натрупаните отчисления за премия джакпот 
се вписват в месечния отчет за съответната 
джакпот система при деинсталирането є. На-
трупаните отчисления за премия джакпот на 
деинсталирана система се разпределят като 
парична печалба – посредством бонус игри, 
турнири или по друг начин, посочен в играл-
ните правила, утвърдени от изпълнителния 
директор на НАП.
(2) При инсталиране или деинсталиране 
на джакпот система се съставя протокол 
(сервизен), подписан от организатора или 
служителите в игралното казино и от лицето, 
извършило инсталирането/деинсталирането. 
Протоколът се представя при поискване на 
органите на НАП, извършващи проверка.
(3) Свързването на игралните автомати в 
джакпот система трябва да позволява извърш-
ването на проверка от контролните органи, 
както и достъп до устройството за формиране 
на джакпот с цел неговата идентификация.
Раздел ІІІ
Общи игрални условия и правила за организи­
ране на допълнителни (бонус) игри и турнири
Чл. 40. (1) Организирането на допълнител-
ни (бонус) игри в игрално казино се извършва 
само ако такива са предвидени в утвърдените 
по чл. 17, ал. 1, т. 4 от ЗХ правила на орга-
низатора.
(2) Преди провеждането на всяка допълни-
телна (бонус) игра организаторът уведомява 
НАП за периода на провеждане и за условията 
и правилата, при които ще се организира.
(3) Условията и правилата за организиране 
на допълнителна (бонус) игра се поставят на 
видно място в игралното казино и съдържат 
минимум следната информация:
1. условия за участие;
2. видове и размери на паричните и/или 
предметните награди;
3. условия за спечелване на обявените 
парични и/или предметни награди;
4. начин на обявяване на резултата от играта.
(4) Паричните и предметните награди при 
допълнителните (бонус) игри са за сметка на 
организатора и не могат да се формират от 
премиите джакпот при игралните автомати 
освен в случаите по чл. 39, ал. 1.
Чл. 41. (1) В игралното казино се допуска 
организирането на турнири на игрални маси 
и игрални автомати, ако същите са предви-
дени в правилата, утвърдени по чл. 17, ал. 1, 
т. 4 от ЗХ.
(2) Условията и правилата за организиране 
и провеждане на турнири се регламентират 
в правилата, утвърдени по чл. 17, ал. 1, т. 4 
от ЗХ.
(3) Условията и правилата за организиране 
на турнири на игрални маси и игрални авто-
мати трябва да съдържат минимум следната 
информация:
1. лице, отговорно за законосъобразното 
провеждане на турнирите;
2. цена за допускане до участие – начин на 
формиране и разпределение (такса, комисиона, 
награден фонд и др.);
3. вид и размер на печалбата – парична 
или предметна;
4. период на провеждане на турнирите;
5. начин на формиране на наградния фонд 
за участниците;
6. условия и правила за спечелване на 
обявената печалба – парична или предметна;
7. начин на обявяване на всеки печеливш 
участник;
8. начин и срокове за изплащане на парич-
ните и предоставяне на предметните награди.